අනෙක් අතට කුඩමසා ජාතික මත්ස්‍යා බවට නම් කොට ජාතික සත්ත්වයා ලෙස චතුෂ්පදිකයකුම පත් නොකරන්නේ මන් දැයි ප්‍රශ්නයක් පැන නැඟුණහොත් එයද පහසුවෙන් විසඳිය හැකිය. මන්ද යත් උරුලෑ, ඌරු මී, කලවැඳි, හෝතඹු, මීමිනි, සිඟාල හා හික්මී ආදි උචිත දේශීය සතුන් ඕනෑ තරම් සිටින බැවිනි. මේ කොයි වෙතත් අප කතා කරමින් සිටියේ බේරෙන් මතු වන දුර්ගන්ධය ගැනය. බේරේ වැව අද මේ රටේ ජාතික දේහයේ ඔඩු දුවමින් සුව නොවී පවතින තුවාලයක් නැත්නම් වණ පිළිකාවක් බඳුය. එහෙත් කොළඹ ගැන කවි පෙළක් ලියන්නැයි එළිසම කවියකුට කිවහොත් ඔහු කොළොම්පුරය නමැති සොඳුරු ලලනාවගේ නළලත රැඳි අංජන තිලකයට බේරේ වැව සමාන කරනු ඇත.
කොළොම්පුරය නැමති සොඳුරු ලලනාවගේ නළලත රැඳි අංජන තිලකයට සමාන කර ඇත්තේ කුමක්ද?
බේරේ වැව